
საქართველოს პრეზიდენტის

ბრძანებულება №772
2012 წლის 3 სექტემბერი
ქ. თბილისი
საჯარო სამართლის იურიდიული პირის – საქართველოს თავდაცვის სამინისტროს საავტომობილო ტექნიკის მომსახურების ცენტრის შექმნის შესახებ
1. „საჯარო სამართლის იურიდიული პირის შესახებ“ საქართველოს კანონის მე-5 მუხლის მე-2 პუნქტის „ბ“ ქვეპუნქტის შესაბამისად, შეიქმნას საჯარო სამართლის იურიდიული პირი – საქართველოს თავდაცვის სამინისტროს საავტომობილო ტექნიკის მომსახურების ცენტრი (შემდეგში – ცენტრი).
2. საქართველოს თავდაცვის სამინისტრომ:

ა) განახორციელოს ცენტრის სახელმწიფო კონტროლი;

ბ) უზრუნველყოს ცენტრის დებულების დამტკიცება და ხელმძღვანელის დანიშვნა.

3. საქართველოს თავდაცვის სამინისტრომ ერთ თვეში უზრუნველყოს ცენტრის შექმნასთან დაკავშირებული ღონისძიებების განხორციელება.

4. საქართველოს თავდაცვის სამინისტრომ კანონმდებლობით დადგენილი წესით უზრუნველყოს ცენტრისათვის შესაბამისი მატერიალური რესურსების გადაცემა და ცენტრის ფინანსური უზრუნველყოფა „საქართველოს 2012 წლის სახელმწიფო ბიუჯეტის შესახებ“ საქართველოს კანონით მისთვის დამტკიცებული ასიგნებების ფარგლებში.

5. საქართველოს ფინანსთა სამინისტრომ საქართველოს თავდაცვის სამინისტროს წინადადებების საფუძველზე „საქართველოს 2012 წლის სახელმწიფო ბიუჯეტის შესახებ“ საქართველოს კანონით საქართველოს თავდაცვის სამინისტროსათვის გამოყოფილი ასიგნებების დამტკიცებულ განწესში კანონმდებლობით დადგენილი წესით განახორციელოს შესაბამისი ცვლილებები.

6. ეს ბრძანებულება ამოქმედდეს გამოქვეყნებისთანავე.
მ. სააკაშვილი
